CELEX: C2006/224/99
Language: sk
Date: 2006-09-16 00:00:00
Title: Vec T-11/06 R: Uznesenie predsedu Súdu prvého stupňa zo 7. júla 2006 – Romana Tabacchi/Komisia ( Konanie o nariadení predbežného opatrenia — Návrh na odklad výkonu — Hospodárska súťaž — Zaplatenie pokuty — Banková záruka — Fumus boni iuris — Naliehavosť — Zváženie záujmov — Čiastočný a podmienený odklad )

16.9.2006   
            
            
               SK
            
            
               Úradný vestník Európskej únie
            
            
               C 224/46
            
         Uznesenie predsedu Súdu prvého stupňa zo 7. júla 2006 – Romana Tabacchi/Komisia
   (Vec T-11/06 R)
   („Konanie o nariadení predbežného opatrenia - Návrh na odklad výkonu - Hospodárska súťaž - Zaplatenie pokuty - Banková záruka - Fumus boni iuris - Naliehavosť - Zváženie záujmov - Čiastočný a podmienený odklad“)
   (2006/C 224/99)
   Jazyk konania: taliančina
   Účastníci konania
   
      Žalobca: Romana Tabacchi SpA (Rím, Taliansko) (v zastúpení: M. Siragusa a G. C. Rizza, advokáti)
   
      Žalovaná: Komisia Európskych spoločenstiev (v zastúpení: É. Gippini Fournier a F. Amato, splnomocnení zástupcovia)
   Predmet veci
   Návrh na odklad výkonu rozhodnutia Komisie z 20. októbra 2005 v konaní podľa článku 81 ods. 1 Zmluvy ES (vec COMP/C.38.281/B.2 – Surový tabak – Taliansko) v časti, v ktorej ním bola žalobcovi uložená pokuta 2,05 milióna eur na jednej strane a návrh na priznanie oslobodenia od povinnosti zriadiť bankovú záruku, ktorá je podmienkou toho, aby uvedená pokuta nebola okamžite vymáhaná
   Výrok uznesenia
   
               1.
            
            
               Odkladá sa povinnosť Romana Tabacchi SpA zriadiť v prospech Komisie bankovú záruku na to, aby sa vyhol okamžitému vymáhaniu pokuty, ktorá mu bola uložená článkom 2 rozhodnutia Komisie z 20. októbra 2005 v konaní podľa článku 81 ods. 1 Zmluvy ES (vec COMP/C.38.281/B.2 – Surový tabak – Taliansko) za týchto podmienok:
               
                           a)
                        
                        
                           žalobca v lehote dvoch týždňov od oznámenia tohto uznesenia:
                           
                                       —
                                    
                                    
                                       zriadi bankovú záruku vo výške 400 000 eur,
                                    
                                 
                                       —
                                    
                                    
                                       zaplatí Komisii sumu 200 000 eur,
                                    
                                 
                     
                           b)
                        
                        
                           žalobca v lehote troch mesiacov od oznámenia tohto uznesenia zaplatí Komisii sumu 330 000 eur;
                        
                     
                           c)
                        
                        
                           žalobca bude od 1. januára 2007 platiť Komisii štvrťročne sumu 100 000 eur až do splnenia tej z týchto podmienok, ktorá bude splnená ako prvá:
                           
                                       —
                                    
                                    
                                       zaplatenie zostatku nesplatenej časti pokuty zvýšenej o úroky uvedené Komisiou v jej liste z 9. novembra 2005, ktorým oznámila rozhodnutie ukladajúce pokutu,
                                    
                                 
                                       —
                                    
                                    
                                       vyhlásenie rozsudku vo veci samej.
                                    
                                 
                     
         
               2.
            
            
               O trovách konania sa rozhodne v konaní vo veci samej.